  Туспуктэм: vk.com (Ресурсный центр первой помощи УР) Майя Бывальцева Удмуртиысь Нырысетӥ юрттэт сётонъя ресурсной центр Нырысетӥ юрттэт сётон сярысь тодонлыкез вӧлмытыны мылкыд карисьёслэн (амбассадоръёслэн) школаязы дышетскыны мылкыд карисьёсты утча. Отчы 15-19 аресъем дышетскисьёсты но студентъёсты кутозы. Со сярысь Центрлэн пресс-службаез ивортӥз. Школае 40 адямиез басьтозы. Дышетон 6-8 коньывуонэ «Дружба» лагерьын ортчоз. Пиналъёсты но егитъёсты вылӥ технологиосъя манекенъёс вылын нырысетӥ юрттэт сётыны дышетскон, лекциос, тактической медициная мастер-класс, нырысетӥ юрттэт сётонъя олимпиадалы дасясько но мукет. Дышетскисьёс пӧлы шедён понна куриськон 28-тӥ куарусёнозь сётоно. Тодэ вайытом, Ижкарын арлыдоос понна нырысетӥ юрттэт сётонъя курсъёс радъяськизы. Тегъёс: Дышетон юрттэт пиналъёс Ижкар тазалыкезутён Удмуртия  